Tragedi kacilakan montor mabur Sukhoi Superjet 100 (SSJ-100) kadadéyan ing tanggal 9 Mei 2012 nalika pesawat iki ilang saka kelir radar sawisé lepas landhas saka Papan Anggegana Halim Perdanakusuma Jakarta Wétan. Ing tanggal 10 Mei, bathang pesawat SSJ-100 wis ditemokaké ing iringing Gunung Salak ing watesé Kabupatèn Bogor lan Sukabumi. Déné ambané rongsokan pesawat iki nyebar awit nabrak gunung, tim SAR nyimpulaké manawa pesawat iki langsung nabrak sisih karang gunung lan manawa "ora bakal ana sing isih bisa urip."